**אאוטבריין** היא חברה העוסקת בפרסום דיגיטלי משתלב. הפלטפורמה פועלת באתרי תוכן ומאפשרת לגולשים לגלות תכנים אורגנים ותכנים ממומנים המותאמים אישית לתחומי העניין שלהם. התכנים הממומנים מאפשרים לגולשים להגיע אל אתר האינטרנט הרלוונטי וכך הגוף העסקי המממן את הפרסום או התוכן נהנה מחשיפה ומתנועת גולשים אל האתר או האפליקציה שלו.

מוצרים
------

אאוטבריין מפתחת טכנולוגיית Feed ומכיל תכנים מותאמים אישית כגון: תוכן ממומן, תוכני וידאו, בלוגים ועוד. הטכנולוגיה של אאוטבריין מוטמעת באתרי תוכן מובילים בעולם כדוגמת אתרי חדשות בינלאומיים.

פלטפורמת הפרסום המשתלב (״נייטיב״) של אאוטבריין עושה שימוש בפרסום מטורגט על מנת להציג לגולשים תכנים ופרסומות המשתלבות בתוכן של האתר המארח ומבלי להפריע לחוויית הגלישה.

מוצר מרכזי אחד של החברה נקרא Amplify. המוצר מאפשר למפרסמים לעלות פרסום משתלב (״נייטיב״) מטעמם ובאמצעות כלי טירגוט המאפשרים להגיע למיליוני קוראים. המוצר הושק ב-2008 ונעשה בו כיום שימוש במעל ל-20 מדינות.

מוצר מרכזי שני של החברה נקרא Engage. המוצר מאפשר לבעלי אתרים למקסם את ההכנסות של אתרי התוכן שלהם באמצעות פרסום משתלב ("נייטיב") וכלי מוניטיזציה.

בחודש מאי 2018 השיקה אאוטבריין לראשונה כלי וידאו בשם Focus, אשר הרחיב את פעילות הפלטפורמה בענף הפרסום המשתלב גם לתכנים מבוססי וידאו. בספטמבר 2019 הושק בארץ מוצר וידאו נוסף: Outstream והרחיב את הצעת הווידאו של אאוטבריין.

נכון למרץ 2019 הפלטפורמה של אאוטבריין מציגה תכנים ב־108,121 אתרי תוכן.

אאוטבריין מנצלת לצרכים מסחריים מידע שנשאב מאתר wikiwand.

היסטוריה
--------

אאוטבריין השיקה לראשונה את הפלטפורמה שלה בשנת 2006. הפלטפורמה נוסדה על ידי ירון גלאי ואורי להב ששירתו יחד כחובלים בחיל הים של צה״ל.

גלאי מכר את Quigo ל-AOL בשנת 2007 תמורת 363 מיליון דולר.

להב עבד בחברת Shopping.com אשר נמכרה לאיביי בשנת 2005.

מטה אאוטבריין נמצא בניו יורק וכן ישנם עוד 17 משרדים: בישראל (נתניה), לונדון, סן פרנסיסקו, שיקגו, סאו-פאולו, מדריד, פריס, מינכן, קלן, אמסטרדם, בריסל, מילאנו, טוקיו, לובליאנה, סינגפור, מומבאי וסידני.

### פיננסים

נכון לשנת 2019, החברה ביצעה 7 סבבים של גיוס הון וגייסה סה״כ קרוב ל-200 מיליון דולר.

בספטמבר 2019 הודיעה אאוטבריין על מיזוג עם טבולה, מתחרתה הגדולה. תוכנן שהחברה הממוזגת תקרא טבולה ותנוהל על ידי אדם סינגולדה, מייסד ומנכ״ל טבולה. בספטמבר 2020 התפרסם כי המיזוג בין טבולה ואאוטבריין עלה על שרטון.

ביולי 2021 הונפקו מניות החברה בנאסד"ק.

### רכישות

החברה רכשה 8 חברות בתחומים המשיקים לתחום העיסוק שלה: Surphace (פברואר 2011), Scribit פלטפורמה לארכוב תוכן (דצמבר 2012), Visual Revenue לעריכת תוכן (מרץ 2013), Revee המסייע לאופטימיזציה בעמודי תוכן (בשנת 2016), Zemanta פלטפורמה לרכישת שטחי פרסום משתלב (יולי 2017), חברת AdNgin המאפשרת ניהול פרסונליזציה אוטומטי (בשנת 2018) וחברת Ligatus פלטפורמת פרסום משתלב (פברואר 2019). בנובמבר 2021 רכשה את חברת Video Intelligence השווייצרית תמורת 55 מיליון דולר.

מודל עסקי
---------

אאוטבריין משלמת לאתרי התוכן על מנת לפרסם בהם לינקים לאתרים המממנים.

האתרים המממנים משלמים לאאוטבריין עבור כל הקלקה (PPC) שנעשית על ידי הגולשים על התוכן המפנה לאתרים שלהם. כמחצית מההכנסות עבור הקליקים משולמות לאתרי התוכן בהם מתפרסמים התכנים הממומנים.

הפלטפורמה של אאוטבריין מאפשרת לאתרי התוכן להציג לגולשים שלהם תכנים נוספים של אותו אתר תוכן, שיאריכו את משך השהייה שלהם באתר.

קישורים חיצוניים
----------------

* אתר האינטרנט הרשמי של אאוטבריין
* אאוטבריין, ברשת החברתית פייסבוק
* אאוטבריין, ברשת החברתית אקס (טוויטר)
* אאוטבריין, ברשת החברתית אינסטגרם
* אאוטבריין, ברשת החברתית LinkedIn
* אאוטבריין, סרטונים בערוץ היוטיוב
* מידע עסקי על חברת אאוטבריין באתרים Yahoo! Finance • MarketWatch • CNN Money • Bloomberg Business (באנגלית)
* אאוטבריין, בגוגל פיננסים

* אאוטבריין, באתר Crunchbase (באנגלית)
* אאוטבריין, באתר EDGAR של הודעות ל-SEC (באנגלית)

הערות שוליים
------------

1. ↑  Outbrain Market Share and Web Usage Statistics, SimilarTech (באנגלית)
2. ↑
3. ↑  It Took Yaron Galai Four Startups to Build the One He Always Wanted to Build, Pando
4. ↑  The Best & Brightest in Technology, Outbrain (באנגלית)(הקישור אינו פעיל)
5. ↑  Where to Find Us, Outbrain (באנגלית)(הקישור אינו פעיל)
6. ↑  Outbrain > Funding Rounds, Crunchbase
7. ↑  גולן חזני, מיזוג ענק בהייטק הישראלי: אאוטבריין וטאבולה מתאחדות, באתר כלכליסט, 3 באוקטובר 2019
8. ↑  אתר למנויים בלבד עמרי זרחוביץ', אאוטבריין השלימה הנפקה בנאסד"ק בשווי מאכזב – 1.1 מיליארד דולר, באתר TheMarker‏, 23 ביולי 2021
9. ↑  LaunchSquad, Outbrain Acquires Surphace, Creates Market Leader for Content Discovery, GlobeNewswire News Room, ‏2011-02-02
10. ↑  Content-Recommender Outbrain Buys Content-Fetcher Scribit, AllThingsD (באנגלית)
11. ↑  Outbrain Acquires Visual Revenue, Inc. | Outbrain Blog, English (US), ‏2013-03-07 (באנגלית)
12. ↑  Lara O'Reilly, Outbrain acquires Revee in order to tell publishers how much revenue each individual article is pulling in, Business Insider
13. ↑  Sarah Sluis // Tuesday, July 25th, 2017-11:18 Am, Outbrain Acquires Native DSP Zemanta, AdExchanger, ‏2017-07-25 (באנגלית)
14. ↑  Outbrain acquires UI optimizer AdNgin to provide personalized, interest-based recommendations, MarTech Today, ‏2018-06-05 (באנגלית)
15. ↑  Outbrain and Ligatus Join Forces to Form a Native Advertising Powerhouse, www.businesswire.com, ‏2019-02-26 (באנגלית)
16. ↑  גולן חזני, הרכישה הראשונה של אאוטבריין מאז ההנפקה: חברה שוויצרית ב-55 מיליון דולר, באתר כלכליסט, 22 בנובמבר 2021